Լիբանանի վարչապետը հայտնեց, որ միջկառավարական հանձնաժողովի ժամանակ քննարկված բազմաբնույթ հարցերի շրջանակում հիմնականը եղել է երկու երկրների տնտեսական հարաբերությունների խորացման, ավելի կոնկրետ` ապրանքաշրջանառության ավելացման խնդիրը (ներկայումս այդ ծավալները ցածր են 1 մլն դոլարից)։ Այս առումով Անդրանիկ Մարգարյանը կարեւորեց երկու երկրների գործարար կառույցների` առեւտրա-արդյունաբերական պալատների շփումները։ Տեղեկացվեց նաեւ հայ եւ լիբանանցի գործարարների կողմից աշխատանքային խմբի ստեղծման մասին։ Երկու վարչապետները քննարկել են նաեւ փոխադարձ համագործակցության զարգացման մեզ համար մշտական դարձած խոչընդոտը` տրանսպորտային խնդիրը։ Անդրանիկ Մարգարյանը առանձնացրեց Լիբանանի հաջողությունները զբոսաշրջության բնագավառում, որի փորձը օգտակար կարող է լինել Հայաստանի համար։